ྱིམ་པས་དུས་རུང་གིས་བསྙེན་བཀུར་བ་ལ་རང་གི་ཚིག་
གིས་སྤྱན་དྲངས་ནས་དུས་ལ་བྲིམ་ཞིག་མ་བསྒོ་བར་ཁྱིམ་པའི་ཁྱིམ་རྣམས་རྒྱུ་ན། ཁྱིམ་
གསུམ་པའི་ཉེ་འཁོར་འདས་པ་སོགས་སྔརབཞིན་སྦྱར་བ་སྔ་དྲོ་གྲོང་རྒྱུ་བའི་ལྟུང་བྱེད་དང་།
ཕྱི་དྲོ་ཁྱིམ་རྣམས་རྒྱུ་བ་ན་བཞི་པའི་ཉེ་འཁོར་འདས་པ་སོགས་སྦྱར་བ་ཕྱི་དྲོ་གྲོང་རྒྱུ་བའི་
།
ལྟུང་བྱེད་དང༌། རྒྱལ་པོའི་བཙུན་མོའི་གནས་སུ་མཚན་མོ་རྒྱུ་ན་དེའི་གནས་ཀྱི་ཉེ་འཁོར་
འདས་པ་སོགས་སྔར་བཞིན་སྦྱར། རྒྱལ་པོའི་ཕོ་བྲང་དུ་འགྲོ་བའི་ལྟུང་བྱེད་དང་། གསོ་
སྦྱོང་གི་དུས་སུ་མདོ་དེ་ལ་དོན་དེ་ཡོད་པ་སྔར་ནས་ཤེས་ཀྱང་ཤེས་རིན་མེད་པར་སྟོན་པའི་
ཕྱིར། དོན་འདི་ཡོད་པར་ད་ཤེས་ཞེས་སོགས་ཁྱད་གསོད་ཀྱི་ཚིག་དེར་ཚོགས་པའི་དགེ་
སློང་གི་གོ་བར་སྨྲས་ན་བསླབ་པའི་གཞི་དངོས་ལ་ཁྱད་དུ་གསོད་པའི་ལྟུང་བ་དང་། བ་
སོ་སོགས་རྫས་རིན་ཆེ་བ་ལ་ཁབ་རལ་བཟོའམ་བཟོར་བཅུག་ན་ཟིན་པའི་ཚེ་ཁབ་རལ་
འཆོས་པའི་ལྟུང་བ་དང་། དགེ་འདུན་གྱི་ཁྲིའམ་ཁྲི་རྐང་ལ་ཁྲུ་གང་ལས་ལྷག་པ་བཟོས་
པའམ། བཟོར་བཅུག་ན་ཟིན་པའི་ཁྲི་རྐང་འཆོས་པའི་ལྟུང་བ་དང་། མལ་སྟན་དང་ཁྲི་
གཞན་ལ་དེ་ལྟར་བྱས་པ་དང་། དེ་ལྟ་བུའི་ཁྲིའམ་མལ་སྟན་མཐོན་པོ་དང༌། རྒྱན་གྱིས་
- 414 -

འདུལ་བའི་བསླབ་བྱ་མདོར་བསྔས་གཞན་ཕན་འོད་ཕྲེང༌། ༼བྷ༽
སྤྲས་པའི་ཆེན་པོའི་སྟེང་སྡོད་དམ་ཉལ་ན་ཉེས་བྱས་སོ། །དགེ་འདུན་གྱི་མལ་སྟན་ལ་
སྦར་གང་ཡན་གྱི་ཤིང་བལ་ལམ། རྡུལ་རྩུབ་མོས་གོས་པར་བྱས་ན་ཤིང་བལ་གྱིས་གོས་
པར་བྱེད་པའི་ལྟུང་བ་དང་། གང་ཟག་གི་ལ་གོས་པར་བྱེད་པ་ཉེས་བྱས་དང་། གདིང་བ་
སྲིད་དུ་ཁྲུ་གསུམ་དང་། ཞེང་དུ་ཁྲུ་དོ་སོར་དྲུག་དང་། གཡན་པ་དགབ་པ་སྲིད་དུ་ཁྲུ་
དྲུག་དང་། ཞེང་དུ་ཁྲུ་གསུམ་དང་། རས་ཆེན་ལ་ཞེང་དུ་ཁྲུ་གསུམ་དང་། སོར་བཅོ་
བརྒྱད། སྲིད་དུ་ཁྲུ་དགུ་(༡༢བ)ལས་ལྷག་པ་བྱས་སམ་བྱེད་བཅུག་ན། རིམས་བཞིན་
གདིང་བའི་ལྟུང་བ་དང་། གཡན་པ་དགབ་པ་དང་། རས་ཆེན་གྱི་ལྟུང་བ་དང་། རྒྱལ་
བའི་སྐུ་ཚད་མེད་བཞིན་དུ་སྲིད་དུ་རྒྱལ་བའི་ཁྲུ་ལྔ་ཞེང་དུ་ཁྲུ་གསུམ་ཡན་ཆད་ཀྱི་ཆོས་གོས་
བཟོས་ན། བདེ་བར་གཤེགས་པའི་ཆོས་གོས་ཀྱི་ཚད་ལས་གྱུར་པའི་ལྟུང་བ་སྟེ། ལྟུང་
བྱེད་འབའ་ཞིག་པ་དགུ་བཅུ་རྫོགས་སོ།། །།
༈ སོར་བཤགས་ནི། དགེ་སློང་མ་ཉེ་དུ་མ་ཡིན་པས། རང་ཉིད་ལོངས་སྤྱོད་པའི་
ཕྱིར་བསྒྲུབ་པའི་ཉེ་འཁོར་ན་འདུག་པའི་དུས་རུང་གི་ཟས་གྲོང་ངམ་ལམ་དུ་བསླངས་ཏེ།
ཟོས་ན་དགེ་སློང་མ་ལ་ཟས་ལེན་པའི་སོར་བཤགས་དང་། དེ་དངོས་མིན་ཀྱང་དེ་དང་
ཆ་མཐུན་པ་རྣམས་དེར་གཏོགས་ཀྱི་ཉེས་བྱས་དང་། ཁྱིམ་པ་ཆོས་དགུ་ལྡན་གྱིས་དགེ་
སློང་གཉིས་ཡན་མགྲོན་དུ་བོས་པ་ན། དགེ་སློང་མའི་ཚིག་གིས་མགྲོན་དུ་བོས་པ་མ་
ཡིན་པར། དགེ་སློང་དང་དགེ་སློང་མའི་ཉེ་དུ་དང་། ནོར་གཅིག་མ་ཡིན་པའི་སྦྱིན་
བདག་གི །དུས་རུང་གི་ཟས་ལ་དགེ་སློང་མས་ངོས་སྒྲོན་བྱེད་དམ་ཐོད་རྒལ་དུ་བྲིམ་པ།
རང་ངམ་གྲོགས་ཀྱིས་མ་ཟློག་པར་སྦྱིན་བདག་གི་མངོན་སུམ་གྲལ་དེར་ཟོས་ན། གྲལ་
རིགས་སུ་མ་ཕེབས་པར་བྲིམ་དུ་འཇུག་པ་མ་ཟློག་པར་ཟ་བའི་སོར་བཤགས་དང་། དེའི་
ཡན་ལག་གཙོ་བོ་འགའ་ཞིག་ཚང་ན། ཕྲའུ་ཁ་ཅིག་མ་ཚང་ཀྱང་དེར་གཏོགས་ཀྱི་ཉེས་
བྱས་དང༌། དགེ་འདུན་གྱི་ཁྲིམས་ཀྱིས་ཁྱིམ་པ་ཅི་རིགས་ལ་དགག་བྱ་དགོས་པའི་དབང་
-415-

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༥༽
གིས་ཟས་མི་བསླངས་པར་ཁྲིམས་བཅས་པ་ན། ཁྲིམས་དེར་གཏོགས་པའི་དགེ་སློང་
གིས་ཁྲིམས་ཀྱི་གོང་ནས་མགྲོན་དུ་བོས་པ་མ་ཡིན་པར་དེ་ལས་ལྡམ་ལྡུམ་སོགས་ཤིན་
ཏུ་མོད་པ་མ་ཡིན་པའི་ཟས་དུས་རུང་བསླངས་ཏེ། ཟོས་ན་བསླབ་པ་དྲལ་ཏེ་ཁྱིམ་དུ་
འཇུག་པའི་སོར་བཤགས་དང༌། དེའི་ཆར་གཏོགས་རྣམས་ཉེས་བྱས་དང༌། སྦྱིན་བདག་
ཁྱིམ་པས་གྲོང་དང་། ཀུན་དགའ་ར་བའི་ཕྱི་རོལ་འཇིགས་པའི་ཉེ་སྐོར་དུ་དུས་རུང་གི་
ཟས་ཀྱིས་བསྙེན་བཀུར་བ་ན། དགེ་སློང་ནགས་ཉུལ་བར་བསྐོས་པས། ནགས་མ་ཉུལ་
བར་དུས་རུང་གི་ཟས་ཟོས་ན་ནགས་མ་བརྟགས་པའི་སོར་བཤགས་དང་། དེའི་ཆར་
གཏོགས་རྣམས་ཉེས་བྱས་སོ།། །།(༡༣ན)
༈ ཉེས་བྱས་ཀྱི་སྡེ་ཚན་ལ་དགུ་ལས། དང་པོ་གོས་ལ་བརྟེན་ནས་བཅས་པ།
ཤམ་ཐབས་ཀྱི་སྣ་རིང་ཐུང་དུ་བྱས་པ་དང་། པུས་གོང་མ་སླེབ་པའི་ཐུང་བ་དང་། རྐང་
པའི་ལོང་བུ་ལ་རེག་པའི་རིང་བ་དང་། ཤམ་ཐབས་ཀྱི་མ་ཟུར་ན་གླང་པོའི་སྣ་ལྟར་ནར་
ནར་པོར་ཡོད་པ་དང་། ལྟེ་བའི་གོང་དུ་ཤམ་ཐབས་ཀྱི་མགོ་ལྟེབས་པ་དང་། ལྟེ་བའི་
འོག་ཏུ་ཤམ་ཐབས་ཀྱི་མགོ་གུག་པ་དང་། སྐ་རགས་ཀྱི་བར་ནས་འབྲུའི་ཐུམ་པོ་ལྟར་
བྱས་པ་དང་། དེ་བཞིན་དུ་སྣམ་སྦྱར་དང་། བླ་གོས་ཀྱང་རྩེངས་པ་དང༌། འཇོལ་བ་
དང་། མ་མཐའི་ཁ་མཉམ་པའི་ཟླུམ་པོར་མ་བགོས་པ་དང་། འགྲོ་བའི་སྤྱོད་ལམ་ལ་
བརྟེན་པ་བླང་དོར་ལ་དྲན་ཤེས་མ་བསྟེན་ཅིང་མ་བསྡམ་པར་འགྲོ་བ་དང་། བླ་གོས་
མཐང་གོས་གཉིས་མཉམ་པར་གཡོགས་ཏེ་མ་བགོས་པ་དང༌། ཅ་ཅོའི་སྒྲ་མ་སྐྱུངས་པ་
དང་། མིག་ཡང་བག་ཏུ་བལྟ་བ་དང༌། གཉའ་ཤིང་གང་ཕན་ལ་མིག་ཡེངས་ཤིང་འགྲོ་བ་
དང་། ཞྭ་མ་ཡིན་པའི་གོས་ཀྱིས་མགོ་གཡོགས་ཏེ་འགྲོ་བ་དང་། གོས་བརྫེས་པ་དང་།
ཕྲག་པ་གཉིས་བརྫེས་པ་དང་། ལག་པ་གཉིས་མཇིང་ལྟག་ཏུ་བསྣོལ་བ་དང་། དེ་ལས་
གྲུ་མོ་བརྐྱངས་ཏེ་བསྣོལ་བ་དང། མཆོངས་པ་དྲུང་སྒྱིད་པ་བརྐྱང་བསྐུམ་བྱེད་ཅིང་འགྲོ་
- 416 -

འདུལ་བའི་བསླབ་བྱ་མདོར་བསྡུས་གཞན་ཕན་འོད་ཕྲེང་། ཿམྱ
་
ཕོར་
བ་དང་། ཙོག་པུས་འགྲོ་བ་དང་། རྟིང་བ་བཏེག་ཅིང་འགྲོ་བ་དང་། སྐེད་པར་གྲུ་རྒྱོངས་
བྱས་ཏེ་འགྲོ་བ་དང་། ལུས་བསྒྱུར་ཞིང་འགྲོ་བ་དང་། ལག་པ་གཡོབ་ཅིང་འགྲོ་བ་དང་།
མགོ་བསྒྱུར་ཞིང་འགྲོ་བ་དང་། གཞན་དང་ཕྲག་པ་སྤྲད་དེ་འགྲོ་བ་དང་། ལག་པ་སྦྲེལ་
ཏེ་འགྲོ་བ་དང་། སྡོད་པའི་སྤྱོད་ལམ་ལ། སྟན་ལ་ལེགས་པར་མ་བརྟགས་པར་འདུག་
པ་དང་། གཞན་གྱིས་འདིར་འདུག་ཅེས་མ་བསྒོ་བར་འདུག་པ་དང༌། ལུས་ཀྱི་ལྗིད་དང་
སྡིགས་ཆོམས་ཀྱིས་འདུག་པ་དང་། རྐང་པའི་སྟེང་དུ་རྐང་པ་བཞག་པ་དང་། བརླའི་
སྟེང་དུ་བརླ་བཞག་པ་དང་། ལོང་བུའི་སྟེང་དུ་ལོང་བུ་བཞག་པ་དང་། ཧོར་འདུག་གི་
རྣམ་པས་གདན་འོག་ཏུ་རྐང་པ་བཀུག་པ་དང་། བརླ་གཉིས་སྒྲིབ་པའམ་བཤིབས་ཏེ་
འདུག་པ་དང་། བྱིན་པ་དང་རྐང་པ་ཕྲལ་ཏེ་འདུག་པ་དང་། འདོམས་མཐོང་བར་འདུག་
པ་དང་། ལག་པ་འགྲམ་པ་(༡༣བ)ལ་བརྟེན་ནས་འདུག་པ་དང་། བཟའ་བཏུང་ལ་
བསྟེན་པ་བཟའ་བཏུང་འདུལ་བ་དང་མི་འགལ་བར་ལེགས་པར་མ་བླངས་པ་དང༌།
པ་སོགས་ཀྱི་མུ་དང་ཁད་མཉམ་དུ་བླངས་པ་དང་། རྒྱ་རི་དང་ཟན་མཉམ་པའམ་དེ་ལས་
ཀྱང་ཆེ་བར་བླངས་པ་དང་། གྲལ་འགོ་ནས་མཐར་ཆགས་ཀྱིས་མ་བླངས་པ་དང་། ལྷུང་
བཟེད་ལ་ཡིད་གཏད་དེ་མ་བླངས་པ་དང་། འདྲེན་པ་མ་སླེབ་པ་ནས་ལྷུང་བཟེད་བཟེད་
པ་དང་། ལྷག་པོ་ཐོབ་པའི་ཕྱིར་སྔ་མ་སྦེད་པ་དང་། ཟས་ཀྱི་སྟེང་དུ་ཟས་སྣོད་བཟུང་བ་
དང་། ཟས་ལེགས་པར་མ་ཟོས་པ་དང་། ཁམ་ཆེས་པ་དང་། ཆུང་བ་དང་། རང་དང་
འཇིག་རྟེན་དང་མཐུན་པར་མ་ཟོས་པ་དང་། ཟས་ཀྱིས་མ་སླེབ་པར་ཁ་གདངས་པ་དང༌།
ཁ་ཟས་ཀྱིས་བཀང་སྟེ་སྨྲ་བ་དང་། ཙུག་ཙུག་དང་། ཅག་ཅག་དང༌། ཧུ་ཧུ་དང་། ཕུ་ཕུའི་
སྒྲར་བཅས་པ་དང༌། ལྕེ་ཕྱིར་ཕྱུང་སྟེ་ཟས་ཟ་བ་དང་། ནས་ཡོས་སོགས་འབྲུ་རེ་རེ་ཟ་བ་
དང་། ཟས་ལ་འཕྱ་བ་དང་། འཁུར་བ་སྤོས་ཏེ་ཟ་བ་དང་། རྐན་གཏོག་པ་དང་། དུད་
འགྲོ་ལྟར་ཁམ་སོས་བཅད་དེ་ཟ་བ་དང་། ལག་པ་ལ་ལྡག་པ་དང་། སྣོད་ནས་ཁ་དང་
1:|:|:
- 417 - ;"i

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༥༽...
ལག་པས་འབྱོག་ཅིང་ཟ་བ་དང་། ལག་པའི་ཟས་སྨྱུག་པ་དང་། སྣོད་སྐྱོམ་པ་དང༌།
ཟས་ལྕི་ཡང་ལག་པས་འཇལ་བ་དང༌། མཆོད་རྟེན་གྱི་དབྱིབས་སོགས་བཅོམ་ཞིང་ཟ་བ་
དང་། གཞན་གྱི་ལྷུང་བཟེད་ལ་འཕྱས་འདོགས་པ་དང་། ལག་པ་ཟས་ཀྱིས་སྦགས་
བཞིན་ཆུ་སྣོད་འཛིན་པ་དང་། གཞན་ལ་ཆུ་གཏོར་བ་དང་། འཁྲུད་ཆུ་སོགས་གང་དུ་
འདོར་མ་བརྟགས་པར་དོར་བ་དང་། ཟས་ཀྱི་ལྷག་རོལ་ལྷུང་བཟེད་ཀྱིས་འདོར་བ་དང་།
ལྷུང་བཟེད་ཞབས་སྟེགས་མེད་པར་འཇོག་པ་དང་། གྲོག་ཁ་དང་། གཡང་ས་དང་།
དཀན་གཟར་ལ་འཇོག་པ་དང་། ལྷུང་བཟེད་ལངས་ཏེ་ཁྲུ་བ་དང་། གྲོག་ཁ་དང་།
གཡང་ས་དང་། དཀན་གཟར་དུ་འཁྲུ་བ་དང་། འབབ་ཆུ་དྲག་པོར་ལྷུང་བཟེད་ཀྱིས་
ལོགས་ཕྱོགས་སུ་ཆུ་ལེན་པ་དང་། འདུག་པ་ལ་ལངས་ཏེ་ཆོས་འཆད་པ་དང་། ཉལ་བ་
དང་། མཐོ་བ་དམའ་བ་ནས་འཆད་པ་དང་། སྟན་བཟང་པོ་ལ་ངན་པ་དང་། ལམ་དུ་
ཞུགས་ལ་ལམ་གྱི་འགྲམ་ནས་དང༌། མདུན་མ་ལ་རྒྱབ་ནས་འཆད་པ་དང་། མགོ་
གཡོགས་དང་གོས་བརྫེས་པ་དང་། ཕྲག་པར་(༡༤ན)གཟར་བ་སོགས་ལྔ་ལ་བཤད་པ་
དང་། ཐོར་ཅོག་ཅན་དང་། ཞྭ་ལྷམ་གྱོན་པ་དང་། ཐོད་དཀྲིས་པ་དང་། ཅོད་པན་ཅན་
དང་། ཕྲེང་བ་བཅིངས་པ་དང༌། གླང་པོ་ཆེ་དང་རྟ་སོགས་བཞོན་པ་དང་། འཁྱོགས་ལ་
འདུག་པ་དང་། ལག་ན་འཁར་བ་དང་། གདུགས་དང་། མཚོན་དང་། རལ་གྲི་དང་།
དགྲ་ཆ་ཐོགས་པ་དང༌། གོ་ཆ་གྱོན་པ་ལ་ཆོས་བཤད་པ་དང་། ལངས་ཏེ་བཤང་གཅི་
བྱེད་པ་དང་། བཤང་གཅི་དང་མཆིལ་སྣབས་སོགས། གཙོག་པ་ནེའུ་སིང་དང་ཆུ་དང་
འདུག་གནས་ལ་སོགས་པར་དོར་བ་དང་། ཤིང་ལས་མི་གང་ལས་མཐོ་བར་འཛེག་པ་
རྣམས་ལ་ཉེས་བྱས་ཏེ། ཉེས་བྱས་ཀྱི་སྡེ་རྫོགས་སོ།། །།
。。.。
༈ ལྷག་པའི་ཚུལ་ཁྲིམས་དངོས་གྲུབ་ཀུན་གྱི་གཞི། །དང་པོར་ཐོབ་ཚུལ་བར་དུ་
བསྲུང་ཚུལ་དང་། །ཐ་མར་ཕྱིར་བཅོས་ཆོ་ག་ལ་སོགས་པ། །ཅུང་ཟད་ཞིབ་པ་གཞན་དུ་
- 418-

འདུལ་བའི་བསླབ་བྱ་མདོར་བསྡུས་གཞན་ཕན་འོད་ཕྲེང་། ༼བྷ༽
བཀོད་ཟིན་ཅིང་། །ལྟུང་བ་སྡེ་ལྔའི་གཙོ་བོར་རགས་རིམ་ཙམ། །གཞན་གྱིས་བསྐུལ་
ཕྱིར་འདིར་འབད་དགེ་བ་དེས། །འགྲོ་ཀུན་ཚུལ་ཁྲིམས་དྲི་མེད་ཡོངས་རྫོགས་ཤིང་། །
བླ་མེད་བྱང་ཆུབ་ཐོབ་པར་རྒྱུར་གྱུར་ཅིག །ཅེས་འདུལ་བའི་བསླབ་བྱ་མདོར་བསྡུས།
གཞན་ཕན་འོད་ཕྲེང་འདི་བཙུན་པ་མ་ཏི་དྷྭ་ཛས། དབེན་གནས་ཐེག་ཆེན་རྩེའི་གཙུག་
1
ལག་ཁང་དུ་སྦྱར་བ་འདིས་ཀྱང་བསྟན་པ་དང་སེམས་ཅན་ལ་ཕན་པ་ཕྱོགས་དུས་གནས་
སྐབས་ཐམས་ཅད་དུ་བྱེད་ནུས་པར་གྱུར་ཅིག། །། ཀུན་དར བ ག་ཡུལ
སོ་ཐར་གྱི་གཞི་བཅུ་བདུན་ནས་འབྱུང་བའི་བསླབ་བྱ་དང་། དེ་དང་འགལ་བའི་ཉེས་ལྟུང་གི་གྲངས་ནི་མཐའ་ཡས་པ་
ཡིན་ལ། དགེ་སློང་གི་ལྟུང་བ་སྡེ་ལྔའི་གྲངས་ནི་རྩ་བ་ཕམ་པ་ལ་རྣམ་བཞི་ལྷག་མ་ནི། །བཅུ་གསུམ་སྤང་
ལྟུང་ལསུམ་ཅུའོ། །ལྟུང་བྱེད་འབའ་ཞིག་དགུ་བཅུ་སྟེ། །སོར་བཤགས་ྋབཞི་དང་ཉེས་
བྱས་ལ། །བརྒྱ་དང་བཅུ་གཉིས་སྡེ་ལྔ་ལ། །ཀུན་དྲིལ་ཉིས་བརྒྱ་ལྔ་བཅུ་རྩ་གསུམ། །དགེ་
སློང་མ་ལ་དགེ་སློང་ལས་ལྟུང་བ་ཆེས་མང་བ་མིན་ཏེ། ཉོན་མོངས་ཆེ། གཉེན་པོ་ཆུང་། འགལ་རྐྱེན་མང་བས་སོ། །ནད་དྲག་པོ་ལ་
སྨན་བཅོས་དྲག་ཏུ་དགོས་པ་བཞིན་དུ། དགེ་སློང་མས་བསླབ་བྱ་ལ་ཆེས་དྲག་ཏུ་སློབ་དགོས་པའི་དོན་ནོ། །འོ་ན་གྲངས་ཇི་ཙམ་
སྙམ་ན་རེག་པ་ལུས་བཀན་འཆབ་པ་(༡༤བ)ཟློག་པའི་ཕམ་པ་བཞི་དང་གོང་གི་བཞི་དང་བརྒྱད། །ལྷག་
མ་ཉི་ཤུ་སྤང་ལྟུང་ལ། །སོ་གསུམ་ལྟུང་བྱེད་འབའ་ཞིག་ལ། །བརྒྱ་དང་བརྒྱད་ཅུ་སོར་
བཤགས་ལ། །བཅུ་གཅིག་ཉེས་བྱས་བརྒྱ་དང་བཅུ་གཉིས་དགེ་སློང་འདྲ། །ཀུན་བསྒྲིལ་སུམ་
བརྒྱ་རེ་བཞིའོ། །སྐྱེས་པ་རྣམས་ལ་མེད་པའི་སྐྱེ་དམན་ལ་དགེ་ཚུལ་དང་། དགེ་སློང་མའི་བར་ན་དགེ་སློབ་མའི་སྡོམ་པ་
ཞེས་པ་ཡོད་དེ། དེའི་སྒོས་ཀྱི་བསླབ་བྱ་ནི། བསླབ་པའི་ཆོས་དྲུག་དང་རྗེས་སུ་བཅས་པ་དྲུག །དང་པོ་དྲུག་ནི་གཅིག་པུ་ལམ་
དུ་འགྲོ་མི་བྱ། །ཆུ་ལ་རྐྱལ་ཡང་མི་བྱ་སྟེ། །སྐྱེས་པ་ལ་ནི་རེག་མི་བྱ། ཁྱིམ་པའི་གཉེན
ཁ་ལབ་པ་སྤང་། །ཉེས་ལྟུང་བྱུང་བ་བཅབ་མི་བྱ། །དབེན་པར་སྐྱེས་པ་གཞན་དག་
དང་། །ལྷན་ཅིག་འདུག་པའང་སྤང་བར་བྱ། །ཕྱི་མ་དྲུག་ནི་གསེར་ལ་རེག་པར་མི་བྱ་ཞིང་། །
འདོམས་ཀྱི་སྤུ་ནི་བྲེག་མི་བྱ། །ས་ནི་བརྐོ་བར་མི་བྱ་སྟེ། །རྩྭ་སྔོན་དག་ཀྱང་བཅད་མི་
- 419-

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། _ ༼༥༽
བྱ། །བྱིན་ལེན་མ་བྱས་བཟའ་མི་བྱ། །གསོག་འཇོག་བྱས་པའང་མི་ཟའོ། །ཞེས་
པའོ། །སྐྱེས་པ་ལ་ཆགས་པས་སྦོམ་དགའ་མོས་དགེ་བསྙེན་ས་གར་ཆགས་ཏེ། དེ་དང་ལུས་ཀུན་སྤྲད་པས་རེག་པའི་
ཕམ་པ་བཅས། དེའི་ཕྱིར་དགེ་སློང་མས། ལུས་ཀུན་གྱིས་འཁྱུད་ཅིང་རེག་པ་ནི་རེག་པའི་ཕམ་པ། སྐྱེས་པའི་
དབེད་བ
པར་མདུན་དུ་ཆགས་སེམས་ཀྱིས་ལུས་བཀན་པ་ནི་ལུས་བཀན་གྱི་ཕམ་པ། ཉེས་མཛའ་མོ་
ལ་ཕམ་པ་བྱུང་བ་ཤེས་བཞིན་དུ་དེ་ཨ་ལྕེས་ཀྱང་གསང་རོགས་བྱས་འདི་བཅས་དེའི་ཕྱིར་ཕམ་པའི་ལྟུང་ཆེན་པོ་འཆབ་ པ་
འཆབ་པའི་ཕམ་པ། ཉེས་ལྟུང་ཆེན་པོ་ལ་དེ་དགེ་འདུན་གྱི་འདུལ་བ་དང༌། ཤཱཀྱ་གྲེ་སྐྱེས་དགེ་
འདུན་གྱིས་གནས་དབྱུང་བྱས་པ་ལ། སྦོམ་དགའ་མོ་སོགས་བཅུ་གཉིས་སྡེས། གྲེ་སྐྱེས་ལ་དགེ་འདུན་ལ་བཟོད་པ་མ་གསོལ་ཞེས་
བྱས། དགེ་སློང་མའི་དགེ་འདུན་གྱིས་དེ་ལྟར་ཟེར་བ་དང་བསམ་པ་མ་བྱེད་ཅེས། བཟློག་ཀྱང་གཏོང་མ་ཉན་པས། བཟློག་པའི་
ཕམ་པ་བཅས། བཅུ་གཉིས་སྡེ་ནི་དྲུག་སྡེའི་སྔོན་གྱི་བཞི་པ། སྦོམ་དགའ་མོ། དགའ་མོ། གཙུག་དགའ་མོ། སྦེད་མ་ཞེས་སོགས་
སོ། །དེས་ན། །མཐུན་པར་བཟློག་ཀྱང་བཟློག་ཏུ་མ་བཏུབ་པ་བཟློག་པའི་ཕམ་པའོ། །འདི་
ཡང་རང་གཞན་ལ་ཕན་པའི་དོན་དུ་མ་ཏིས་བྲིས་པ་ཕན་ཐོ